**Kadrina Vallavalitsus
Riigihanke “Kadrina valla jäätmejaama haldamine” alusdokumendid**

Hankija teeb käesolevaga ettepaneku esitada pakkumus vastavalt hanke alusdokumentides esitatud tingimustele.

**1. Üldandmed**

1.1. Hankija: **Kadrina vallavalitsus (edaspidi Hankija)**, Rakvere tee 14, 45201Kadrina.

1.2. Riigihanke eest vastutav isik: Aarne Laas

1.3. Riigihanke nimetus**:** “Kadrina valla jäätmejaama haldamine”

(edaspidi Riigihange, viitenumber 251390 riigihangete registris).

1.4. Riigihanke objektiks on Kadrina valla jäätmejaama haldamine vastavalt hanke alusdokumentides toodud tingimustele 1.september 2022 kuni 31.august 2027.

1.5. Hankemenetluse liik: avatud hange
1.6. Rahastamisallikas: Kadrina valla eelarve.
1.7. Osalised pakkumused ja alternatiivsed lahendused ei ole lubatud.

**2. Pakkumuse tagatis**Pakkumusel tagatist ei nõuta.

**3. Pakkumuse jõusoleku tähtaeg**Pakkumuse jõusoleku tähtaeg on 3 kuud pakkumuste esitamise tähtpäevast arvates.

**4. Pakkumuse koostamise keel**Pakkumus tuleb koostada eesti keeles.

5. **Pakkumuse maksumus**

5.1. Pakkuja esitab hinnapakkumuse vastavalt hanke alusdokumentides toodud teenuse kirjeldusele. Pakkuja esitab e-riigihangete keskkonna süsteemis täidetava maksumuse vormi näidates eraldi pakkumuse maksumuse ilma käibemaksuta ja pakkumuse maksumuse koos käibemaksuga. Hinnapakkumus esitatakse eurodes ühe sendi täpsusega.

5.2. Pakkuja peab olema veendunud, et esitatud pakkumuse maksumus sisaldab kõik teenuse osutamiseks vajalikud töömahud. Hankija annab arvutuste tegemiseks ette kolmel viimasel aastal jäätmejaamas kogutud kogused (LISA 2), kuid ei saa tagada LISA 2 märgitud koguseid või nende erinevusi järgnevatel aastatel. Mahuerinevustest tekkida võiv hinnarisk jääb pakkuja kanda ja hilisemad vaidlused mahuerinevuste osas ei ole aktsepteeritavad. Pakkumuses märgitud maksumused ei kuulu teenuse osutamise käigus korrigeerimisele.

**6. Pakkumuse vormistamine ja esitamine**

6.1. Pakkumus tuleb esitada elektrooniliselt e-riigihangete keskkonna (eRHR) kaudu aadressil https://riigihanked.riik.ee. Pakkumuste esitamise tähtaeg on esitatud hanketeates**.**

6.2. Pakkumus peab olema digiallkirjastatud, Hankija aktsepteerib ka paberil allkirjastatud ja skaneeritud elektroonilises vormis dokumente. Hankija aktsepteerib esitatavate pakkumuste dokumentide osas kõiki üldlevinud dokumendi formaate, nagu .pdf (Portable Document Format), .txt (Text), .rtf (Rich Text Format), .odt (Open Office) ning ka MS Office formaate.

6.3. Pakkuja ei krüpteeri pakkumuse dokumente, kuna eRHRis on tagatud pakkumuste konfidentsiaalsus ning see, et Hankija saab pakkumused avada ning tutvuda nende sisuga alles pärast esitamise tähtaja möödumist.

**7. Tehnilised tõrked**

Hankija ei vastuta võimalike viivituste, tõrgete või katkestuste eest, mida põhjustavad e-keskkonnas Hankija kontrolli alt väljas olevad asjaolud nagu *force majeure,* elektrikatkestused, häired Pakkuja või Hankija telefoni või interneti ühenduses või muude elektrooniliste seadmete ja vahendite, sealhulgas tarkvara, töös. Hankija ei vastuta e-keskkonna kasutamisest või mittekasutamisest tekkinud kahjude või saamatajäänud tulu eest.

**8. Tehniline kirjeldus**

8.1. Riigihanke raames tellitavate teenuste kirjeldus ja maksetingimused on toodud HD

 Lisas 1 – Töövõtulepingu projektis.

8.2. Pakkumuse esitamiseks tuleb pakkujatel prognoosida jäätmejaama toodavate jäätmete kogused lähtudes 2019., 2020. ja 2021. aastal toodud jäätmete kogustest. Aastatel 2019, 2020 ja 2021 kogutud jäätmete kogused on toodud Lisas 2.

**9. Pakkujate hankemenetlusest kõrvaldamine, kvalifitseerimine, vastavaks tunnistamine**

Pakkujate hankemenetlusest kõrvaldamise ja kvalifitseerimise tingimused ning pakkumuste vastavaks tunnistamise tingimused on esitatud hanketeates. Pakkujate kõrvaldamisel, kvalifitseerimisel ja pakkumuste vastavaks tunnistamisel lähtub Hankija RHS § 52 lg 2 ja lg 3 sätestatust.

**10. Kõikide pakkumuste tagasilükkamise alused**

10.1. Hankija jätab enesele õiguse lükata tagasi kõik pakkumused järgmistel juhtudel:

10.1.1. Ühtki pakkumust ei tunnistatud riigihanke alusdokumentidele vastvaks või kõigi pakkumuste maksumus oli põhjendamatult madal;

10.1.2. Kõigi pakkumuste või vastavaks tunnistatud pakkumuste maksumused ületavad hankelepingu eeldatavat maksumust;

10.1.3. Kõigi pakkumuste jõusoleku tähtaeg lõpeb ja ükski pakkuja ei ole nõus pakkumuse jõusoleku tähtaega pikendama.

**11. Pakkumuse hind ja hindamiskriteeriumid**

11.1. Hankija võrdleb ja hindab kõiki vastavaks tunnistatud pakkumusi. Pakkumuste hindamiskriteeriumiks on pakkumuse maksumus.

11.2. Pakkumuste võrdlemisel liidetakse esimese, teise ja kolmanda jooksva aasta maksumused (ajavahemik 1. september 2022 kuni 30. august 2027). Edukaks tunnistatakse pakkumus, mille kolme aasta koguhind on madalaim, mille pakkuja vastab kvalifitseerimiseks esitatud tingimustele ning mille pakkumus on tunnistatud vastavaks.

11.3. Juhul, kui võrdse madalaima kogumaksumusega pakkumusi on kaks või enam, siis lähtutakse nende pakkumuste hulgast eduka pakkumuse valimisel pakkuja netokäibest. Edukaks tunnistatakse perioodil 2019-2021 suurema käibega pakkuja esitatud pakkumus.

11.4. Kõik pakkumuse ettevalmistamise ja esitamisega seotud kulud katab pakkuja.

**12. Täiendavad tingimused**

12.1. Hankija kontrollib enne hankelepingu sõlmimist eduka pakkuja maksuvõla puudumist. Maksuvõlga kontrollib Hankija pakkumuse edukaks tunnistamisele järgneval tööpäeval.

12.2. Edukaks tunnistatud pakkumuse esitanud pakkuja peab Töövõtulepingu 10 päeva jooksul arvates Töövõtulepingu saamisest digitaalselt allkirjastatult Hankijale tagastama, v.a juhul, kui Hankija ja edukaks tunnistatud pakkuja ei lepi kokku teist tähtaega (nimetatud kokkulepe vormistatakse kirjalikult). Kui edukaks tunnistatud pakkuja ei tagasta allkirjastatud Töövõtulepingut tähtaja jooksul, siis loetakse seda Töövõtja keeldumiseks Töövõtulepingu sõlmimisest ja Hankija lükkab pakkumuse tagasi. Pärast edukaks tunnistatud pakkumuse tagasilükkamist hindab Hankija uuesti kõiki teisi vastavaks tunnistatud pakkumusi vastavalt hankedokumentides ja riigihangete seaduses sätestatud pakkumuste võrdlemise, hindamise ja vastuvõtmise korrale.

12.3. Edukaks tunnistatud pakkumuse esitanud pakkuja peab pärast Töövõtulepingu sõlmimist esitama hiljemalt 10 päeva jooksul Keskkonnaametile Kadrina jäätmejaama haldamiseks vajalike keskkonnalubade taotlused.

**13. Läbirääkimiste pidamine**

13.1 Hankijal on avatud hankemenetluses keelatud pidada läbirääkimisi.

**14. Hankedokumendi lisad**

14.1. Lisa 1 - Töövõtulepingu projekt

14.2. Lisa 2. – Perioodil 2019, 2020 ja 2021 Kadrina jäätmejaamas kogutud jäätmete kogused

14.3. Lisa 3. – Isikuandmete kaitse kokkulepe